188 
Om den abnorme Rodbygning hos en Art af 
Slægten Myristica. 
Af 
V. A. Poulsen. 
(Hertil Tab. II, IV.) 
[Meddelt i Mødet d. 6. Decbr. 1895.] 
Under mit Studieophold paa Java i Vinteren 1894—95 blev jeg i 
den skønne og righoldige botaniske Have i Buitenzorg opmærksom 
paa nogle meget store Exemplarer af en Myristica- Art fra 
Amboina, der henstaar ubestemt. Den havde en iøjnefaldende 
Ejendommelighed ved sig, som fandtes hos alle de der voxende 
Træer af denne Art. Paa Stammens nedre Del udsprang der 
til alle Sider mogle højst besynderlige Rødder. De fleste vare 
vel rettede nogenlunde horizontalt, men særdeles mange gik 
" dog mere eller mindre skraat — snart opad, snart nedad — ud 
fra den sorte, sprukne, alentykke Stamme, der trods Regntidens 
overvældende Fugtighed ingenlunde var saa tæt beklædt af krypto- 
game Epifyter, som saa mangen anden gammel Stamme i Haven. 
De nævnte, tommetykke, sorte Rødder, der i Spidsen vare dækkede 
af en tynd, fintskællet, brunlig Rodhætte, vare alt andet end regel- 
mæssig grenede. Grenene udgik som oftest fra selve Rodspidsen, 
idet denne, uvist af, hvilken Grund, havde standset sin Væxt. Helt 
nede ved Jorden havde flere af Stammens Adventivrødder skudt sig 
ned i den bløde, sorte Muld; deres under Jorden liggende Dele 
havde udviklet Siderødder, der vare langt tyndere og fungerede som 
sædvanlige Næringsrødder. Ikke faa af de tykkere, direkte fra 
